Žandikaulio kaulo tirpimą skatina įvairios priežastys, viena dažniausių – prarastų dantų neatkūrimas. Netekus dalies ar visų dantų ir jų laiku neatkūrus, sutrinka kramtymo funkcija. Žandikaulio kaulas, negaudamas pakankamai kramtymo apkrovos, atrofuojasi. Dėl šių kaulo pokyčių žandikaulis nebeatlieka savo funkcijos, keičiasi veido forma, o dėl prastai kramtomo maisto gali atsirasti virškinamojo trakto ligų.
Net jei didžioji dalis dantų buvo prarasti ir neatkurti ilgą laiką, o žandikaulio kaulo nykimas stipriai progresavęs, situacija nėra beviltiška. Sutelkus kantrybę ir tinkamai atliekant kaulo augmentacijos operaciją, galima sėkmingai atkurti tiek nykstantį kaulą, tiek visus dantis.
Žandikaulio kaulas gali nykti ir dėl kitų priežasčių – periodonto ligų, negydymų dantų šaknų kanalų, įsisenėjusio bruksizmo (dantų griežimo).